Թորգոմա ծառը պտուղ կտա, եթե Թորգոմա տան ներկա զավակներս գիտակցենք պատմական պահի պարտադրանքը։ Ինչպե՞ս, ահավասիկ այսպես. պահանջենք նոր իշխանություններից մեկընդմիշտ հրաժարվել նախորդ իշխանությունների թողած ոչ այնքան ուրախ ժառանգությունից, միաժամանակ նախորդ իշխանություններին դարձնել քավության նոխազ, քանզի սա փակուղային ճանապարհ է։ Նաև գիտակցենք, որ նախարար է, թե վարչապետ, նախագահ է, թե գյուղապետ, այսուհետև պատասխանատվության ահռելի բեռան տակ է մտնում և ունի միայն մեկ իրավունք` լուսաբացից արևամուտ ծառայել երկրի շահին, ծառայել ասկետավայել կյանքով, ասպետավայել բարքերով։ Մի խոսքով, ձեռք ձեռքի և ուս ուսի, իշխանությամբ և ընդդիմությամբ զորացած կառուցենք Հայկական Շնորհապետական Հանրապետությունը։